 Atac cu cocktail molotov la sediul Avocatului Poporului din Kiev.
Uşa de la intrare a fost deteriorată în urma atacului. Anchetatorii îl interoghează pe agresor.
Sediul Avocatului Poporului din capitala ucraineană Kiev, a fost vizat joi de un atac cu cocktail molotov, iar un individ suspect a fost reţinut de forţele de ordine, afirmă surse citate de agenţia Reuters.Uşa de la intrarea în sediul Avocatului Poporului, instituţie situată în centrul oraşului Kiev, a fost deteriorată în urma atacului. Nu au fost semnalate victime."Datorită acţiunilor coordonate ale agenţiilor de securitate, autorul atacului a fost reţinut deja. Au fost găsite şi alte dispozitive explozive. Investigaţia este în curs", a declarat Liudmyla Denisova, Avocatul Poporului din Ucraina.Anchetatorii îl interoghează pe agresor pentru a afla motivul comiterii atacului, au declarat surse din cadrul comisiei de investigare. Poliţia ucraineană nu a făcut deocamdată niciun comentariu pe tema incidentului.